Késsel fenyegetve rabolták ki a sörözõ vendégeit
Az eset Egerben történt. A gyanúsítottakat elfogták.
Elfogtak öt férfit, aki a gyanú szerint késsel fenyegetõzve kirabolta egy egri sörözõ vendégeit december 11-én - tájékoztatta a Heves Megyei Rendõr-fõkapitányság szóvivõje szerdán.
Vámos Boglárka elmondta: az egri sörözõben késsel megfenyegették, majd bántalmazták az ott lévõket, és készpénzt követeltek tõlük. Miután a felszólításnak többen eleget is tettek, a támadók távoztak a helyszínrõl.
A nyomozók azonosították a feltételezett elkövetõket, és kedd hajnalban elfogtak négy debreceni és egy poroszló férfit.
A 43 éves T. Sándor, a 23 éves Sz. Ákos, a 23 éves P. Máté és a 25 éves Cs. Attila - valamennyien debreceniek -, valamint a 25 éves poroszlói Sz. Máté ellen rablás megalapozott gyanúja miatt indult eljárás.
A négy debreceni férfit õrizetbe vették, és kezdeményezték elõzetes letartóztatásukat, ötödik társuk szabadlábon védekezhet - mondta a szóvivõ.
rablás rendõrség